《江城子 试灯日，将诸孤郊南谒墓，归舟遇雨》
清代·范贞仪

半篙春水搦蓝罗。嫩烟拖。皱微波。点点丝丝、细雨又相和。

比我今朝双眼泪，流不尽，是谁多。

韶华锦片任閒过。蹙愁蛾。奈愁何。忆得年时、此夜正酣歌。

戏綵含饴灯似昼，难道是，在南柯。

作者简介：清江苏如皋人，字芳筠，号一柏。贡生高佩兰妻。女红之暇，潜心经史，时有女中颜、闵之目。有《愁丛集》。